wannaphong/clean_thaiwikipedia huggingface dataset:
# จังหวัดกาวบั่ง
กาวบั่ง  เป็นจังหวัดที่ตั้งอยู่ในภาคตะวันออกเฉียงเหนือของประเทศเวียดนาม มีพรมแดนติดกับจังหวัดห่าซาง จังหวัดเตวียนกวาง จังหวัดบั๊กกั่น และจังหวัดหลั่งเซิน ภายในประเทศเวียดนาม นอกจากนี้ยังมีพรมแดนระหว่างประเทศร่วมกันกับเขตปกครองตนเองกว่างซีจ้วงของประเทศจีน จังหวัดครอบคลุมพื้นที่ 6,724.6 ตารางกิโลเมตร และใน ค.ศ. 2019 มีประชากร 530,341 คน

 เขตการปกครอง 
จังหวัดกาวบั่งแบ่งเขตการปกครองออกเป็น 1 นครและ 12 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครกาวบั่ง    73,549 อำเภอกว๋างเวียน    38,078 อำเภอเงวียนบิ่ญ    39,654 อำเภอจ่าหลิญ    21,746 อำเภอจุ่งคั้ญ    48,955 อำเภอถักอาน    29,820 อำเภอทงนง    23,884 อำเภอบ๋าวเลิม    65,025 อำเภอบ๋าวหลัก    54,420 อำเภอฝุกฮหว่า    22,852 อำเภอหะลาง    25,439 อำเภอห่ากว๋าง    34,157 อำเภอฮหว่าอาน    52,762
# เดชา โคนาโล
เดชา โคนาโล  เกิดวันที่ 2 ธันวาคม พ.ศ. 2526 เป็นนักร้องนำและนักดนตรีของวงบิ๊กแอส โดยมาแทนนักร้องนำคนเก่า แด็ก - เอกรัตน์ วงศ์ฉลาด หลังการประกาศลาออกจากวงเมื่อปี พ.ศ. 2555 BIG ASS เปิดตัวนักร้องนำคนใหม่ เจ๋ง บิ๊กแอสที่ไม่สามารถพูดไทยได้ ตั้งแต่เปิดอัมบั้มมา แฟนๆชาวไทยยังต้องนึกว่าเข้าร้องเอง

 ประวัติ 
เดชา โคนาโล เกิดที่ อำเภอเมืองระยอง จังหวัดระยอง และโตที่ อำเภอจตุรพักตรพิมาน จังหวัดร้อยเอ็ด เป็นลูกเสี้ยวอิสราเอล เพราะมีบิดาเป็นลูกครึ่งไทย-อิสราเอล ส่วนมารดาเป็นชาวจังหวัดร้อยเอ็ด เขาเป็นบุตรคนโตจากจำนวนทั้งสามคน ในช่วงวัยเด็กอาศัยอยู่กับมารดา ทองอู่ โคนาโล และน้องชายอีกสองคน แต่ด้วยครอบครัวยากจนเกิดในบริเวณสลัมทำให้มารดาของเขาต้องไปฝากให้คนอื่นเลี้ยงระหว่างทำงาน เดชาไม่ทราบว่าพ่อของเขาชื่ออะไรเพราะพ่อได้จากเขาไปตั้งแต่ยังเด็ก ทำให้เขาต้องทำงานหาเลี้ยงครอบครัวตั้งแต่เด็กประวัติ เจ๋ง บิ๊กแอส เผยตัวตนร็อคเกอร์มาดเข้ม โดยป้าได้ให้ทำงานจัดแจกันก่อนที่แม่จะไปฝากพี่สาวและปู่ที่ร้อยเอ็ดเพื่อไปเรียนที่นั่น และช่วยทางบ้านทำงานเกษตร เมื่อจบประถมแม่เริ่มไม่มีเงินส่งไปเรียนต่อในระดับมัธยม ก่อนจะไปทำงานในร้านอาหาร เวลาต่อมามีญาติผู้ใหญ่พาไปช่วยทำงานที่อำเภอแต่ไม่ชอบเลยหนีออกมาเพื่อกลับมาเรียนต่อในมัธยมต้น เมื่อจบ ม.3 ก็กลับมาอยู่กรุงเทพฯ แม่ได้พาไปฝากญาติอีกครั้งที่ย่านสายไหมโดยได้งานเป็นเด็กยกกระเป๋าในโรงแรมแห่งหนึ่งและในยามว่างเริ่มมาซ้อมดนตรีกับเพื่อนก่อนที่ญาติจะรู้ เลยถูกไล่ออกจากบ้านไปอยู่ตามห้องเช่า แต่พออยู่ตามวงได้ไม่นานก็วงแตกแต่ก็กลับมาใหม่ เขาได้เจอกับบิ๊กแอสครั้งแรกที่ร้านอาหารแห่งหนึ่งในโคราช ซึ่งเห็นความสามารถเจ้าตัวเลยพามาอยู่ด้วยนับตั้งแต่นั้น

เดชา โคนาโล ค้นพบความสามารถทางด้านดนตรีของตัวเอง หลังการชักชวนจากเพื่อนสมัยมัธยมให้มาร้องเพลง แต่เขาก็ปฏิเสธเพราะคิดว่าคงทำไม่ได้ แต่เมื่อได้ร่วมวงก็ชื่นชอบจนได้มีโอกาสร่วมเล่นดนตรีกับเพื่อนในนาม Silent Hill  

จนกระทั่งในปี พ.ศ. 2554 ระหว่างที่เขาเป็นนักดนตรีกลางคืน ก็ทำให้ได้พบกับสมาชิกวงบิ๊กแอส หลังการประกาศลาออกจากอดีตนักร้องอย่าง เอกรัตน์ วงศ์ฉลาด โดยทางวงเห็นถึงความสามารถจึงชักชวนมาเป็นนักร้องนำ

 อุบัติเหตุ 
เมื่อวันที่ 6 พฤศจิกายน พ.ศ. 2560 เจ๋ง บิ๊กแอส ได้เกิดอุบัติเหตุกระโดดในระหว่างแสดงคอนเสิร์ตแต่เนื่องจากพื้นเวทีทะลุกว่า 1 เมตร แต่รับนํ้าหนักไม่ไหว จึงทำให้ เจ๋ง ทำให้เกิดอาการกล้ามเนื้อหลังอักเสบ และนำตัวส่งโรงพยาบาลในมหาสารคาม วิถีชาวร็อก! “เจ๋ง บิ๊กแอส” กระโดดเวทีทะลุ ลึกเกือบ 1 เมตร เจ็บเข้ารพ. กล้ามเนื้อหลังอักเสบ ใน ประชาชาติธุรกิจ วันที่ 6 พฤศจิกายน 2560
สืบค้นเมื่อ 31-1-2018

 ผลงาน 
 อัลบั้ม 
บิ๊กแอส

 EP แดนเนรมิต (2556)
 THE LION (2560)
 ลายนิ้วมือ (2565)
 ละครโทรทัศน์ 
 เถ้ากระดังงา ช่องเวิร์คพอยท์ (2567) รับบท เมฆ

 คอนเสิร์ต 
 คอนเสิร์ต COCKTAIL Live เล่นด้วยหัวใจเสมอมา (14 กรกฎาคม 2561; รับเชิญ)
 คอนเสิร์ต COCKTAIL Ever Live (30–31 มีนาคม 2568; รับเชิญ)
# โรเบิร์ต หลุยส์ สตีเวนสัน
โรเบิร์ต หลุยส์ สตีเวนสัน (13 พฤศจิกายน ค.ศ. 1850 – 3 ธันวาคม ค.ศ. 1894) เป็นนักเขียนและกวีชาวสกอตแลนด์ มีผลงานที่สำคัญ ได้แก่ Treasure Island (เกาะมหาสมบัติ) และ Strange Case of Dr Jekyll and Mr Hyde (เรื่องวิปลาสของด็อกเตอร์จีคอลกับมิสเตอร์ไฮด์)Robert Louis Stevenson Biography

ประวัติ
โรเบิร์ต หลุยส์ สตีเวนสัน เกิดเมื่อ ค.ศ. 1850 ที่เมืองเอดินบะระ ประเทศสกอตแลนด์ ในครอบครัวที่มีชื่อเสียง พ่อและปู่ของเขาเป็นวิศวกรที่มีส่วนช่วยในการพัฒนาประภาคาร ในวัยเด็ก สตีเวนสันมีปัญหาเกี่ยวกับปอดและมีพยาบาลคอยดูแล ซึ่งพยาบาลท่านนี้เองที่จุดประกายความเป็นนักเขียนให้กับเขา

สตีเวนสันเรียนระดับมหาวิทยาลัยที่มหาวิทยาลัยเอดินบะระ โดยเลือกเรียนวิศวกรรมศาสตร์ แต่มักจะไม่เข้าเรียนบ่อย ๆ เขารู้สึกสนุกตอนได้ไปศึกษาดูงานตามที่ต่าง ๆ ช่วงปิดเทอม และเริ่มเขียนบันทึกการเดินทาง ต่อมาเขาเปลี่ยนไปเรียนกฎหมาย หลังจากเรียนจบ สตีเวนสันก็ออกเดินทางไปในหลายที่ และได้พบกับแฟนนี ฟาน เด กริฟต์ ออสบอร์น ผู้ซึ่งมีลูกติด 2 คน ทั้งคู่แต่งงานหลังจากคบกันได้ 3 ปี แต่ไม่มีลูกด้วยกัน

หลังจากป่วยเรื้อรังและย้ายไปอยู่หลายที่ สตีเวนสันก็ย้ายไปอยู่ที่เวสต์บอร์น ในอังกฤษ ที่ซึ่งเขาได้ผลิตงานชิ้นสำคัญหลายชิ้นเช่น เกาะมหาสมบัติ, เรื่องวิปลาสของด็อกเตอร์จีคอลกับมิสเตอร์ไฮด์, มรดกมหาภัย เมื่อพ่อของเขาเสียชีวิต สตีเวนสันก็ย้ายไปอยู่ที่รัฐโคโลราโด สหรัฐ

ในช่วงสุดท้ายของชีวิต สตีเวนสันได้ล่องเรือไปตามมหาสมุทรแปซิฟิก และพำนักที่หมู่เกาะฮาวาย, ตาฮีตี, นิวซีแลนด์ และที่หมู่เกาะซามัว จนกระทั่งเสียชีวิตที่นั่นเมื่อ ค.ศ. 1894 ด้วยอาการเลือดออกในสมอง รวมอายุได้ 44 ปี

ผลงานบางส่วน
 Treasure Island (ค.ศ. 1883, เกาะมหาสมบัติ)
 Strange Case of Dr Jekyll and Mr Hyde (ค.ศ. 1886, เรื่องวิปลาสของด็อกเตอร์จีคอลกับมิสเตอร์ไฮด์; ก่อนหน้านั้นแปลในชื่อ หมอลามกหมอสองชีพ หรือ หมอลามก (Strange Case of Dr. Jekyll and Mr. Hyde))
 Kidnapped (ค.ศ. 1886, มรดกมหาภัย และพิมพ์ใหม่ในชื่อ การลักพาตัววรรณกรรมคลาสสิกระดับโลก แปลจากภาษาอังกฤษ)
# ฮานัม
ฮานัม  เป็นนครในจังหวัดคย็องกี ประเทศเกาหลีใต้ เคยเป็นส่วนหนึ่งของอำเภอควังจู ได้รับการยกฐานะเป็นนครเมื่อปี พ.ศ. 2532 วีรเยซ็อง เมืองหลวงเก่าของอาณาจักรแพ็กเจก็เคยตั้งอยู่ที่เมืองนี้

เมืองฮานัมตั้งอยู่ทางทิศตะวันออกของโซล และอยู่ติดกับกับนัมยังจู, ควังจู และซ็องนัม ในเดือนกรกฎาคม พ.ศ. 2552 เมืองฮานัมและซ็องนัมได้ประกาศว่ามีความตั้งใจที่จะยุบรวมกัน

 เขตการปกครอง 

ฮานัมแบ่งการปกครองออกเป็น
 แขวงคัมบุก (감북동)
 แขวงคามี (감이동)
 แขวงคามิล (감일동)
 แขวงคโยซัน (교산동)
 แขวงท็อกพุง (덕풍동)
 แขวงมีซา (미사동)
 แขวงแพอัลมี (배알미동)
 แขวงซังซาชัง (상사창동)
 แขวงซังซันกก (상산곡동)
 แขวงชังอู (창우동)
 แขวงช็อนฮย็อน (천현동)
 แขวงโชอี (초이동)
 แขวงโชอิล (초일동)
 แขวงชุนกุง (춘궁동)
 แขวงพุงซัน (풍산동)
 แขวงฮาซาชัง (하사창동)
 แขวงฮาซันกก (하산곡동)
 แขวงฮากัม (학암동)

 เมืองพี่เมืองน้อง 
  หรู่ชาน, จีน
  ลิตเทิลร็อก, สหรัฐอเมริกา
  ซานปาโบล, ฟิลิปปินส์
# ฟรอมดิอินไซด์ (เพลง)
"ฟรอมดิอินไซด์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่สี่จากสตูดิโออัลบั้มชุดที่สองของวง เมทีโอรา และปรากฏเป็นแทร็กที่สิบในอัลบั้ม ออกจำหน่ายในประเทศออสเตรเลียและสหรัฐอเมริกา (ออกจำหน่ายในเฉพาะรูปแบบดาวน์โหลดในสหราชอาณาจักร) ในปี พ.ศ. 2547

 มิวสิกวิดีโอ 
มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น เป็นวิดีโอที่แสดงภาพขณะเกิดการจลาจล แสดงให้เห็น ไมค์ ชิโนะดะ และ เชสเตอร์ เบนนิงตัน กำลังร้องเพลง วงได้เล่นดนตรีปรากฏให้เห็นในใจกลางเมือง ในวิดีโอมีตัวละครเอกคือเด็กคนหนึ่ง (แสดงโดย เจมี เบนนิงตัน, ลูกชายของเชสเตอร์) ถูกผู้ปกครองทิ้งให้อยู่ในบ้านในขณะที่กำลังเกิดความวุ่นวาย และได้เดินออกมาจากบ้าน แล้วเดินไปรอบ ๆ เมือง ท่ามกลางความจลาจล เมื่อถึงช่วงไคลแมกซ์ของวิดีโอเด็กคนนั้นได้ตะโกนร้องลั่น ทำให้ผู้คนที่อยู่รอบ ๆ ล้มลง และทำให้การจลาจลหยุดลง หลังจากนั้นก็ได้มีเศษซากปรักหักพังลอยขึ้นมา เมื่อใกล้จบวิดีโอ เด็กคนนั้นได้มองไปที่เศษซากที่ถูกทำลาย แล้วก็ยิ้ม และร้องตะโกนอีกครั้งหนึ่ง และในที่สุดซากหินทั้งหมดก็ได้ตกลงมา เมื่อเด็กคนนั้นหมดแรง

วิดีโอนี้ถ่ายทำในระหว่างยุโรปทัวร์ครั้งที่ 3 ของลิงคินพาร์กที่กรุงปราก ในสาธารณรัฐเช็ก เบื้องหลังการถ่ายทำของวิดีโอนี้สามารถชมได้ที่ แอลพีทีวี (ซีซัน 2) ตอนที่ 4 from Linkin Park's Youtube Channel from the Warner Bros. Records Youtube Channel

 รายชื่อเพลง 

 ชาร์ต 

Chart (2004)PeakpositionAustralian Singles Chart37Austrian Singles Chart42France Singles Top 10035German Singles Chart35Italian Singles Chart41New Zealand Singles Top 5050Polish Singles Chart17Sweden Singles Top 6052Swiss Singles Chart38UK Singles Chart18
# หลินชง
หลินชง หรือ ลิมชอง  เป็นตัวละครในวรรณกรรมปลอมพงศาวดารจีนเรื่อง 108 ผู้กล้าหาญแห่งเขาเหลียงซาน ซึ่งเป็นหนึ่งในสี่สุดยอดวรรณกรรมจีน เป็นพี่น้องลำดับที่ 6 ในกลุ่ม 36ดาวฟ้าจากพี่น้องผู้กล้าทั้ง 108 คน มีฉายาว่าเศียรเสือดาว  ในวรรณกรรมบันทึกเอาไว้ว่าเขาเป็นศิษย์ของโจวทง (อาจารย์ของแม่ทัพเยว่เฟย)

 ประวัติ 
หลินชงมีลักษณะที่คล้ายกับเตียวหุย สูงหกฉือ ตาโต ลักษณะหัวเป็นรูปทรงคล้ายเสือดาว เขาจึงได้รับชื่อฉายาว่า "เศียรเสือดาว" ก่อนที่หลินชงจะขึ้นเขาเหลียงซาน หลินชงได้รับราชการเป็นครูฝึกทหารหลวงราชองครักษ์แปดสิบหมื่นนายแห่งตงจิง ผู้คนส่วนใหญ่มักจะเรียกหลินชงว่าครูฝึกหลิน  รวมถึงพี่น้องเขาเหลียงซานก็เรียกหลินชงเช่นนี้ด้วย

 เพื่อนชั่วนายชัง 
วันหนึ่ง หลินชงได้พบกับพระสงฆ์นามหลู่จื้อเซิน ระหว่างที่พาหลินเหนียงจื่อ  ภรรยาของตน กับ สาวใช้นามจิ้นเอ๋อร์  มาไหว้พระที่วัดเซียงกว๋อซื่อ และได้สาบานเป็นพี่น้องกับหลวงพี่จื้อเซิน ส่วนหลินเหนียงจื่อภรรยาของหลินชงนั้นเป็นที่ถูกตาถูกใจของคุณชายเกา  หรือ เกาข่าน บุตรชายของเกาฉิว  ไท่เว่ยจอมทรราชแห่งราชวงศ์ซ่งเหนือ ขุนนางคนสนิทของพระเจ้าซ่งฮุ่ยจง อีกทั้งเกาฉิวยังเป็นเจ้านายของหลินชงอีกด้วย
# ลูแปง ยอดโจรกรรมอัจฉริยะ
ลูแปง ยอดโจรกรรมอัจฉริยะ  เป็นผลงานอนิเมะการ์ตูนชุดจอมโจรลูแปง (ผลงานต้นฉบับโดยมังกีพันช์) ซึ่งมีการจัดทำขึ้นมาใหม่ในเวอร์ชันภาพยนตร์(คนแสดง)

 เรื่องย่อ 
อาร์เซน ลูแปงที่สาม(โอกิริ ชุน), จิเกน ไดสึเกะ(เท็ตสึจิ ทามายามะ), อิชิคาวะ โกเอมอน(โก อายาโนะ), มิเนะ ฟูจิโกะ(เมอิสะ คุโรกิ) และ สารวัตรโคอิจิ เซนิงาตะ(ทาดาโนบุ อาซาโนะ) มาพบกัน พวกเขาได้พบกับศัตรูที่แข็งแกร่งและฟอร์มทีมขึ้นมา และพบกับการท้าทายในการขโมย หัวใจคริมสันของราชินีคลีโอพัตรา(Crimson Heart of Cleopatra)ที่ถูกเก็บอย่างดีภายในป้อมปราการที่เสมือนห้องเซฟ ซึ่งมีความเชื่อว่าสมบัตินี้จะมีความสามารถในการครอบครองโลกได้

 ตัวละคร 
 ตัวละครหลัก 
 อาร์เซน ลูแปงที่สาม รับบทโดย โอกิริ ชุน
 มิเนะ ฟูจิโกะ รับบทโดย เมอิสะ คุโรกิ
 จิเกน ไดสึเกะ รับบทโดย เท็ตสึจิ ทามายามะ
 อิคาวะ โกเอมอน รับบทโดย โก อายาโนะ
 สารวัตรโคอิจิ เซนิงาตะ รับบทโดย ทาดาโนบุ อาซาโนะ

 ตัวละครรอง 
 Narón รับบทโดย วิทยา ปานศรีงาม
 มิสวี รับบทโดย รฐา โพธิ์งาม
 Royal รับบทโดย ธนายง ว่องตระกูล
 ปิแอร์ รับบทโดย คิมจุน
 ไมเคิล ลี รับบทโดย เจอร์รี่ หยวน
 ประมุข รับบทโดย นิรุตติ์ ศิริจรรยา
 โทมัส ดอว์สัน รับบทโดย นิค เทต
 จิโร รับบทโดย โยชิยูกิ ยามากูชิ
 มาเรีย รับบทโดย ยูกะ นากายามะ
 นักดาบ รับบทโดย คาซูตากะ โยชิโนะ
โปรแกรมเมอร์ รับบทโดย โก๊ะตี๋ อารามบอย

 รายชื่อตอน 

 การตอบรับ 
 ลูแปงที่สาม เข้าฉายเป็นสัปดาห์ที่ 2 รั้งอันดับ 2 บนตารางเจแปน บ็อกซ์ออฟฟิศ เก็บเงินรวมได้ราว 10.4 ล้านดอลลาร์สหรัฐ “ชุน โองุริ” จอมโจรลูแปง รุ่นที่ 3
# วอลเลย์บอลเวิลด์ลีก 1990
วอลเลย์บอลเวิลด์ลีก 1990  เป็นครั้งที่ 1 ของการแข่งขันวอลเลย์บอลชายประจำปีระดับนานาชาติ ซึ่งมีทีมเข้าร่วมทั้งหมด 8 ประเทศ เริ่มแข่งขันระหว่างวันที่ 27 เมษายน – 15 กรกฎาคม ค.ศ. 1990 สำหรับในรอบสุดท้ายจัดขึ้นในโอซะกะ, ประเทศญี่ปุ่น

 การแบ่งกลุ่ม 
กลุ่ม Aกลุ่ม B

 รอบคัดเลือก (Intercontinental Round) 
 กลุ่ม A 

|}

|}

 กลุ่ม B 

|}

|}

 รอบสุดท้าย 
 สนามแข่งขัน:  ศูนย์กีฬาในร่มจังหวัดโอซากะ, โอซะกะ, ประเทศญี่ปุ่น

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 

อันดับทีม    4 5 6 7 8

 รางวัลรายบุคคล 
 ผู้เล่นทรงคุณค่า
  อันเดรอา ซอร์ซี
 ตบยอดเยี่ยม
  รอน ซแวร์เวอร์
 บล็อกยอดเยี่ยม
  อันเดรอา กาดีนี
 เซ็ตยอดเยี่ยม
  ปาโอโล โตโฟลี

 แหล่งข้อมูลอื่น 
 1990 World League Results 
 Sports123
# ควังจู (จังหวัดคย็องกี)
ควังจู เป็นเมืองในจังหวัดคย็องกี, ประเทศเกาหลีใต้ อยู่ทางใต้ตะวันออกเฉียงใต้ของโซลนับเป็นชานเมืองที่รองรับการเจริญเติบโตของโซล และเป็นคนละเมืองกันกับมหานครควังจู ซึ่งมีสถานะเป็นเมืองพิเศษและเป็นเมืองเอกเก่าของจังหวัดช็อลลาใต้ บุนว็อน-รี ในควังจูเคยเป็นสถานที่ที่มีชื่อเสียงด้านผลิตภัณฑ์เซรามิกในสมัยโชซ็อน โดยสถานที่นี้มีเตาเผาของทางการและทำการผลิตเครื่องลายครามขาวโชซ็อนซึ่งเป็นเครื่องลายครามที่ใช้ในวังและส่งออกไปยังประเทศจีน

ประวัติยุคสมัยใหม่
ในปี พ.ศ. 2505 มี 4 เขตการปกครอง (มย็อน) ของควังจูและ 5 หมู่บ้าน (รี) ได้รวมเข้ากับโซลLaw concerning Seoul metropolitan city, provinces, counties, districts and counties(1962. 11. 21.) 

ต่อมาในปี พ.ศ. 2516 มี 6 หมูบ้านได้แยกออกจากโซลและรวมเข้าเป็นส่วนหนึ่งของซ็องนัม ต่อมาในปี พ.ศ. 2522 เขตการปกครองควงจูได้รับการยกฐานะขึ้นเป็นตำบลควังจู และได้รับการยกฐานะเป็นอำเภอตามลำดับ และในปี พ.ศ. 2544 ก็ได้รับการยกฐานะขึ้นมาเป็นเมืองควังจูEstablishment of new cities including Hwasung.(2000. 12. 20.)

บุคคลจากควังจูที่มีชื่อเสียง
 อี ฮง กี (2533), นักร้องวงเอฟทีไอส์แลนด์
 ซูย็อง (2533), นักร้องวงเกิลส์เจเนอเรชัน  
 เจโฮป, นักร้องวงบีทีเอส 
 จินวุค คิม, สมาชิกนักร้องวง BUS

เมืองพี่เมืองน้อง
 ซิโบ, จีน

เมืองที่มีความสัมพันธ์ฉันมิตร
 ฟาคู ซืออัน, จีน
 Dornogovi Province, มองโกเลีย
 Bathurst City, ออสเตรเลีย

ดูเพิ่ม
 รายชื่อนครในประเทศเกาหลีใต้
# ดรีส แมร์เตินส์
ดรีส แมร์เตินส์ (,) เกิดเมื่อวันที่ 6 พฤษภาคม ค.ศ. 1987 เป็นนักฟุตบอลอาชีพชาวเบลเยียมซึ่งปัจจุบันเล่นในตำแหน่งปีกให้กับสโมสรนาโปลีและทีมชาติเบลเยียม

ก่อนที่จะมาเล่นให้กับนาโปลี แมร์เตินส์เคยเล่นให้กับสโมสรต่าง ๆ ทั้งในเบลเยียมและเนเธอร์แลนด์ ได้แก่ กา.อา.อา. แค็นต์ (เกนต์), เอนดรัคต์อาลสต์, อาเคโอเฟเฟ อาเปิลโดร์น, ยูเทรกต์ และเปเอสเฟ ไอนด์โฮเฟิน

ในฐานะผู้เล่นทีมชาติเบลเยียมตั้งแต่ปี ค.ศ. 2011 แมร์เตินส์ได้ลงเล่นแล้วกว่า 30 นัด รวมทั้งในฟุตบอลโลก 2014 ด้วย

 เกียรติประวัติ 
เปเอสเฟ ไอนด์โฮเฟิน
 กาเอ็นเฟเบ เบเกอร์ (เคเอ็นวีบี คัพ) : 2011–12
 โยฮันไกรฟฟ์สคาล (โยฮันไกรฟฟ์ชีลด์) : 2012

นาโปลี
 โกปปาอีตาเลีย : 2013–14
# ทงดูช็อน
ทงดูช็อน เป็นนครในจังหวัดคย็องกี ประเทศเกาหลีใต้ ตั้งอยู่ทางตอนเหนือของโซล โดยเป็นเมืองยุทธศาสตร์สำคัญในการป้องกันเมืองหลวง ค่ายกองพลทหารราบที่ 2 ตั้งอยู่ที่เมืองนี้โดยศูนย์บัญชาการกองพลทหารราบตั้งอยู่ที่เมืองอึยจ็องบู

 ประวัติ 

 ยุคโบราณ 
ทงดูช็อนได้เป็นส่วนหนึ่งของอาญาจักรโคกูรยอในช่วงสมัยอาณาจักรโคกูรยอได้แผ่นอิทธิพลมายังทางใต้ของคาบสมุทรเกาหลี โดยเป็นส่วนหนึ่งของ แนอึลแม ฮย็อน (ประเภทของหมู่บ้านสมัยโบราณ) ต่อมาทงดูช็อนได้รับการยกฐานะเป็นหมูบ้านซาช็อนในยุคอาณาจักรรวมชิลลาในยุคอาณาจักรเหนือใต้ของเกาหลี และยังเคยเป็นส่วนหนึ่งของยังจูในสมัยราชวงศ์โครยอhttp://www.ddc21.net/_foreign/eng/m02/a02_b01_c01.asp  Homepage of Dongducheon city (eng)

 สมัยใหม่ 
ทงดูช็อนได้รับการยกฐานะขึ้นเป็นเมือง (อึบ) ในปี พ.ศ. 2506 ต่อมาในปี พ.ศ. 2524 ได้รับการยกฐานะเป็นนครทงดูช็อนโดยรวมกับอำเภอยังจู

 การศึกษา 
ทงดูช็อนมีโรงเรียนมัธยมปลาย 10 แห่ง, โรงเรียนระดับมัธยมศึกษาตอนต้น 15 แห่ง, โรงเรียนระดับประถมศึกษา 38 แห่งและมหาวิทยาลัยฮันบก
# ซีม เดอ โยง
ซีม เดอ โยง  เกิดเมื่อวันที่ 28 มกราคม ค.ศ. 1989 เป็นนักฟุตบอลชาวดัตช์ ปัจจุบันเล่นในตำแหน่งกองกลางตัวรุกหรือกองหน้าตัวเป้าให้กับสโมสรนิวคาสเซิลยูไนเต็ดในพรีเมียร์ลีก

เดอ โยง เกิดที่เมืองแอกล์ (Aigle) ในสวิตเซอร์แลนด์ พ่อแม่ของเขาเป็นชาวดัตช์ซึ่งย้ายกลับเนเธอร์แลนด์เมื่อเขามีอายุได้ 6 ปี ก่อนจะมาเล่นให้กับนิวคาสเซิลยูไนเต็ด เดอ โยง เคยอยู่ในสถาบันฝึกสอนเยาวชนของเดอคราฟสคัปและอายักซ์ เขาลงเล่นเปิดตัวในฐานะนักฟุตบอลอาชีพกับอายักซ์ และต่อมาได้รับเลือกให้เป็นกัปตันทีมในขณะที่สโมสรทำสถิติคว้าแชมป์เอเรอดีวีซีติดต่อกัน 4 สมัย (ระหว่างปี ค.ศ. 2010 ถึง ค.ศ. 2014) น้องชายของเขาคือลืก เดอ โยง ปัจจุบันเล่นให้กับสโมสรเปเอสเฟ ไอนด์โฮเฟิน
# คาพย็อง
คาพย็อง  เป็นอำเภอในจังหวัดคย็องกี ประเทศเกาหลีใต้ ในสงครามเกาหลี คาพย็องเป็นสถานที่ที่เกิดยุทธการที่คาพย็อง หนึ่งในการรบหลักของสงคราม

คาพย็องยังเป็นที่รู้จักในด้านธรรมชาติที่สวยงาม พรมแดนภูเขาที่กั้นระหว่างจังหวัดคังว็อนกับจังหวัดคย็องกี ทางด้านเหนือมีแม่น้ำฮันไหลผ่าน มีทั้งเขื่อนและสถานพักตากอากศหลายแห่งตั้งอยู่ที่อำเภอนี้

การเดินทางไปยังเกาะนามี สถานที่ท่องเที่ยวที่มีชื่อเสียงก็เดินทางโดยสะดวกไม่ว่าจะทางรถไฟหรือรถยนต์ โดยจากสถานีรถไฟมีบริการแท็กซี่ และยังมีบริการเรือเฟอร์รีไปยังเกาะนามีโดยใช้เวลาเพียง 3 นาที

การศึกษา
วิทยาลัยเทววิทยาช็องซิม เป็นสถาบันที่ดำเนินการโดยคริสตจักรรวมชาติ ตั้งอยู่ที่ซอรัก-มย็อน

เมืองพี่เมืองน้อง
 โกตากีนาบาลู ประเทศมาเลเซีย
 เขตคังนัม ประเทศเกาหลีใต้
 ซีดาร์ซิตี รัฐยูทาห์ สหรัฐ
# โตบี อัลเดอร์เวเริลด์
โตบียัส อัลแบร์ตีเนอ เมาริตส์ อัลเดอร์เวเริลด์ (เกิด 2 มีนาคม ค.ศ. 1989) เป็นนักฟุตบอลชาวเบลเยียม ปัจจุบันเล่นในตำแหน่งกองหลังให้แก่อัดดุฮัยล์ และทีมชาติเบลเยียม 

ในฐานะผู้เล่นทีมชาติชุดใหญ่ตั้งแต่ปี ค.ศ. 2008 อัลเดอร์เวเริลด์ได้ลงเล่นแล้วกว่า 40 นัด และได้เป็นตัวแทนประเทศไปแข่งขันในฟุตบอลโลก 2014
# พย็องแท็ก
พย็องแท็ก เป็นนครในจังหวัดคย็องกี ประเทศเกาหลีใต้ ตั้งอยู่ทางตะวันตกเฉียงใต้ของจังหวัด เมืองพย็องแท็กตั้งขึ้นโดยการรวมกันของสองเขตสมัยราชวงศ์โครยอ ในปี พ.ศ. 1483 และถูกยกสถานะเป็นนครในปี พ.ศ. 2529 โดยเป็นที่ตั้งของฐานทัพเรือเกาหลีใต้และยังเป็นศูนย์กลางของกองทหารสหรัฐอเมริกาในเกาหลีใต้ รัฐบาลเกาหลีใต้มีนโยบายที่จะเปลี่ยนโฉมเมืองพย็องแท็กเป็นเมืองศูนย์กลางเศรษฐกิจระหว่างประเทศและพร้อมกับเคลื่อนย้ายกองกำลังสหรัฐประจำเกาหลีใต้มาไว้ยังพย็องแท็กพร้อมกัน ในระหว่างช่วงสงครามเกาหลี เมืองนี้เป็นสถานที่แรก ๆ ที่เกิดการปะทะระหว่างกองกำลังของสหรัฐอเมริกากับเกาหลีเหนือในยุทธการพย็องแท็ก
# นีโกลัส โลมบาตส์
นีโกลัส โรเบิร์ต กริสตียัน โลมบาตส์  เกิดเมื่อวันที่ 20 มีนาคม ค.ศ. 1985 เป็นนักฟุตบอลชาวเบลเยียม ปัจจุบันเล่นในตำแหน่งกองหลังตัวกลางให้กับสโมสรเซนิตเซนต์ปีเตอส์เบิร์กLombaerts to add Zest to Zenit uefa.com และทีมชาติเบลเยียม
# แองเจลาเบบี
แองเจลาเบบี (เกิด 28 กุมภาพันธ์ ค.ศ. 1989) มีชื่อจริงว่า หยาง อิ่ง  เป็นนักแสดง นักร้อง และนางแบบลูกเสี้ยวจีน-เยอรมัน ในปี 2013 เธอได้รับเลือกจาก Southern Metropolis Daily ให้เป็นหนึ่งในสี่นักแสดงหญิงระดับแดน ในปี 2016 เธอได้รับรางวัล Hundred Flowers Award สาขานักแสดงสมทบหญิงยอดเยี่ยมจากบทบาทของเธอในภาพยนตร์ฮิตเรื่อง ล่าขุมทรัพย์ลึกใต้โลก เธอเป็นนักแสดงในรายการวาไรตี้โชว์ Keep Running

 ผลงานด้านการแสดง 

ภาพยนตร์
 ปี ชื่อภาพยนตร์ภาษาอังกฤษ ชื่อภาพยนตร์ภาษาจีน รับบท หมายเหตุ2006Under The Lion Rock Band Cream狮子山下菊带霜student 2007  Trivial Matters  破事儿  Tak Nga 2009  Short of Love  矮仔多情  Angel G-Force  神机妙算   Voice-dubbed (Cantonese version)2010  All's Well, Ends Well 2010  花田喜事2010  Princess Pearl of Flowerland  Hot Summer Days  全城热恋  Xiao Qi 2011  All's Well, Ends Well 2011  最強喜事  Better  Tangled  魔髮奇緣  Rapunzel  Voice-dubbed (Cantonese version) The Founding of a Party  建党伟业  Xiao Fengxian  Love in Space  全球热恋  Huang Mudan  Love You You  夏日乐悠悠  Xia Mi 2012  A Simple Life  桃姐  Herself  Cameo First Time  第一次  Song Shiqiao   Black & White Episode I: The Dawn of Assault  痞子英雄  Fan Ning  Tai Chi 0  太极1：之零开始  Chen Yuniang  Tai Chi Hero  太极2: 英雄崛起  Chen Yuniang 2013  Together  在一起 Lin Shengnan  Crimes of Passion  一场风花雪月的事  Yue Yue  Young Detective Dee: Rise of the Sea Dragon  狄仁杰之神都龙王  Yin Ruiji   Who Is Your Dish  誰是你的菜    Short film2014  Temporary Family  失戀急讓  Lui Yuen-ping   Rise of the Legend  黃飛鴻之英雄有夢  Xiao Hua   Love on the Cloud  微爱之渐入佳境  Chen Xi  2015  Running Man  奔跑吧！兄弟  Herself  You Are My Sunshine  何以笙簫默  He Yimei  Bride Wars  新娘大作战  He Jing  Hitman: Agent 47  代號47  Diana Burnwood   Mojin: The Lost Legend  鬼吹灯之寻龙诀  Ding Sitian 2016  Kill Time  谋杀似水年华  Tian Xiaomai  Independence Day: Resurgence  天煞—地球反擊戰2  Rain Lao League of Gods  封神傳奇  Lan Die  Love O2O  微微一笑 很傾城  Bei Weiwei  See You Tomorrow  摆渡人  Ah Yu 2021  I Rememberรักกันแค่วันเดย์  明天你是否依然爱我  จ้าว ซีมาน 

ละครโทรทัศน์
 ปี ชื่อละครภาษาอังกฤษ ชื่อละครภาษาจีน รับบท หมายเหตุ 2015  Love Yunge from the Desert  大汉情缘之云中歌  Hou Yunge  2017  General and I  孤芳不自赏  Bai Pingting  2018  Entrepreneurial Age  创业时代  Na Lan Desire and the City  欲望之城  Lin Li  2019  Mytruefriendเพื่อนที่รัก  我的真朋友  เฉิง เจินเจิน  ซับไทย ทาง WeTV  2022  LoveTheWayYouAreรักนะครับพี่สาวคนสวย  爱情应该有的样子  อิ่น อี้เข่อ  ซับไทยและพากย์ไทย ทาง iQIYI Thailand 2023  Twilightผูกหัวใจรักสีหม่น ||暮色心约 ||หลิว เสีย ||ซับไทย ทาง WeTV 
|-
|Divine Destiny''พรหมลิขิตรักพันธนาการ 尘缘 จาง อินอิน  ซับไทย  ทาง iQIYI Thailand  Everlasting Longing  相思令  จวิน ฉี่หลัว  รอออกอากาศ

โฆษณา
 [2004] McDonald
 [2006] Motorola
 [2006] Epson
 [2006] SmarTone Vodafone
 [2006] Hong Kong PCCW
 [2007] Hong Kong Pizza Hut
 [2007] The Bank of East Asia
 [2007] Colgate-Palmolive
 panasonic @ LUMIX
 เครื่องแต่งกายภายใต้แบรนด์ O.D.F
 เครื่องแต่งกายของญี่ปุ่นแบรนด์ Feroux
GIORDANO

ผลงานอื่นๆ
 สมุดภาพส่วนตัว “เลิฟ แองเจลลา เบบี้” ปี 2008
# อักแซล วิตแซล
อักแซล โลร็อง อ็องแฌล ล็องแบร์ วิตแซล (เกิด12 มกราคม ค.ศ. 1989) เป็นนักฟุตบอลชาวเบลเยียม ปัจจุบัลงนเล่นในตำแหน่งกองกลางให้แก่อัตเลติโกมาดริด สโมสรในลาลิกา และทีมชาติเบลเยียม
# คิมโพ
คิมโพ (,) เป็นเมืองในจังหวัดคย็องกี ประเทศเกาหลีใต้ อยู่ติดกับเมืองอินช็อน เมืองคิมโพตั้งอยู่บริเวณปากแม่น้ำฮันโดยมีเกาหลีเหนืออยู่ฝั่งตรงข้าม โดยเมืองนี้มีประชากรมากกว่า 300,000 คน หรือมากกว่า 71,000 ครัวเรือน

ท่าอากาศยานนานาชาติคิมโพเคยตั้งอยู่ในเขตเมืองนี้ แต่ปัจจุบันอยู่ในเขตโซล เมืองคิมโพมีสถาบันการศึกษาเช่นวิทยาลัยคิมโพและมหาวิทยาลัยจุงอังซึงกา มีโรงเรียนระดับประถามศึกษา 27 แห่ง, โรงเรียนระดับมัธยมศึกษาตอนต้น 12 แห่งและโรงเรียนระดับมัธยมศึกษาตอนปลาย 8 แห่ง

ประวัติยุคสมัยใหม่
ในปี พ.ศ. 2457 อำเภอยังช็อนและอำเภอคิมโพได้ยุบรวมกัน โดยอำเภอยังช็อนแยกออกเป็นสองเขตการปกครอง (เขตการปกครองยังดงและเขตการปกครองยังซอ) ในปี พ.ศ 2501 สนามบินนานาชาติยออีโดได้ย้ายมายังคิมโพ และในปี พ.ศ. 2506 เขตการปกครองยังดงและเขตการปกครองยังซอได้รวมกันเข้าเป็นเขตย็องดึงโพ ซึ่งประกอบไปด้วยสนามบินคิมโพ ในปี พ.ศ. 2516 ตำบลคเยยังและตำบลโอจ็องซึ่งขึ้นอยู่กับบูช็อนในสมัยนั้นได้โอนมาอยู่กับคิมโพ ในปี พ.ศ. 2532 ส่วนของตำบลคเยยังได้เข้าไปอยู่ในอินช็อน ซึ่งทำให้อินช็อนมีอาณาเขตติดกับโซลทางตะวันตกเฉียงใต้

เมืองพี่เมืองน้อง
 ซินหมิน, จีน
 อำเภอฮัมพย็อง, เกาหลีใต้

ดูเพิ่ม
 รายชื่อนครในประเทศเกาหลีใต้
 ท่าอากาศยานนานาชาติคิมโพ
 คาบสมุทรคิมโพ

อ่างอิง

ข้อมูลเพิ่มเติม
เว็บไซต์เขตการปกครองนคร (ในภาษาอังกฤษ)
เว็บไซต์เขตการปกครองนคร (ในภาษาเกาหลี)
# ซิกตี้ไมล์
ซิกตี้ไมล์  เป็นวงดนตรีสัญชาติไทยจากจังหวัดเชียงใหม่ และเป็นเจ้าของบทเพลง "หากฉันตาย" ที่มีชื่อเสียง

 สมาชิกหลักชัยที่ 60 ของวง "ซิกตี้ส์ไมล์ส" 
 ฟลุค - บัณฑิต ตันสุชาติ (ร้องนำ)
 เบิ้ม - ศุภโชค เชื้อเมืองพาน (กีต้าร์)
 พีช - นิตยะ มณีวงศ์ (คีย์บอร์ด)
 ดม - อุดมศักดิ์ คุณยศยิ่ง (เบส)
 บีม - ณัฐดนัย สูงปานเขา (กลอง)

 ผลงานเพลง 
 Blacksheep 8 - The Season Finale (พ.ศ. 2553) 
 คำว่าเสียใจ
 สบายกว่า
 เวทมนตร์
 น่ารักเกินไป
 ยินดียินดี

 The First Miles (พ.ศ. 2554) 
 จักรวาล (Universe)
 ทดเวลา
 เวลาดีดี
 ไม่คิดไม่ฝัน
 Time Machine
 ใจร้าย
 It's Me
 เวทมนตร์ (Bonus Tracks)
 คำว่าเสียใจ (Bonus Tracks) 

 Milestone  (พ.ศ. 2557) 
 Star
 ยิ่งห้ามยิ่งยุ
 หากฉันตาย
 เกินคำบรรยาย
 คำขอร้อง
 Lady Killer

 Warp (พ.ศ. 2561) 
 ครั้งแรก
 หูเบา
 ร้องไห้จนไม่มีน้ำตา
 อย่าทำให้ฉันกลายเป็นคนไม่ดี
 เหงา
 มันไม่ง่าย
 ผิดที่ฉัน
 จากคนหวังดี
 คนคิดจะไป
 Memory (Demo Version)

 ผลงานเพลงประกอบละครโทรทัศน์ 
 รักของเธอจริงไหม (Ost.ไฟล้างไฟ)
 หัวใจซื้อไม่ได้ (Ost.เพียงชายคนนี้ไม่ใช่ผู้วิเศษ)
 คนนี้ (Ost.คงกระพันนารี)
 ไม่มีนิยาม (Ost.เตียงนางไม้)

 ผลงานพิธีกร
 ออนไลน์ 
 พ.ศ. 2561 : - ทางช่อง YouTube:Sixty Miles Channel
# เลมอน ป๊อป
เลมอน ป๊อป วงดูโอ้ภายใต้สังกัดรถไฟดนตรี มีผลงานแรกเมื่อปี พ.ศ. 2545 คืออัลบั้ม "Lemon pop"
 ประวัติ 
เลมอน ป๊อป (อังกฤษ: Lemon pop) เป็นวงดนตรีดูโอภายใต้สังกัด รถไฟดนตรี ประกอบสมาชิกสองคนคือ "ปุณ - ปุณณี ยันตรกิจ" และ "ป๋วย - ณัฐวดี ตั้งพานิชดี" เริ่มมีผลงานเพลงช่วงปี พ.ศ. 2545 กับอัลบั้มชุดแรกคือ "Lemon pop" มีเพลงฮิตอย่างเช่น งอมแงม หวั่นไหว และโอกาสสุดท้าย

ต่อมาในปี พ.ศ. 2546 มีอัลบั้มชุดที่สองคือ "Lemon pop Ordinary" มีเพลงเปิดตัวคือเพลง แรงจูงใจ และเพลง ไม่รู้ก็ต้องรู้

หลังจากทั้งคู่ไม่ได้มีผลงานด้วยกันแล้ว ปัจจุบัน ปุณ ปุณณี เป็นครูสอนร้องเพลงชาวไทย ส่วนป๋วย ณัฐวดี เป็นผู้จัดการฝ่ายประชาสัมพันธ์ Agoda บริษัทผู้ให้บริการเว็บไซต์สำรองห้องพักที่พักออนไลน์ชั้นนำของเอเชียและเป็นส่วนหนึ่งของเครือ Priceline.com (Nasdaq: PCLN)

 สมาชิก 
ชื่อ-นามสกุลชื่อเล่นเชื้อชาติวันเกิดการศึกษาปุณณี ยันตรกิจปุณไทยปริญญาตรี มหาวิทยาลัยราชภัฏสวนดุสิตณฐวดี ตั้งพานิชดี ป๋วยไทยปริญญาตรี ประเทศออสเตรเลีย,ปริญญาโท จุฬาลงกรณ์มหาวิทยาลัย

 ผลงาน 
 อัลบั้ม "Lemon pop" (พ.ศ. 2545) 
 อัลบั้ม "Ordinary" (พ.ศ. 2546) 
ปีปกอัลบั้มชื่ออัลบั้มรายชื่อเพลง 2545 220px Lemon pop (เลมอน ป๊อป)
 วางจำหน่าย: 22 มกราคม พ.ศ. 2545
 สังกัด: รถไฟดนตรี
 รูปแบบ: ซีดี, เทป งอมแงม
 หวั่นไหว
 โอกาสสุดท้าย
 ของขวัญ
 ไม้ยมก
 A B C
 โชคดีที่รู้ก่อน
 โกรธตัวเอง
 จะผอมให้ดู
 จะไปวัด 2547 220px Ordinary (ออดิแนรี่)
 วางจำหน่าย: 30 พฤษภาคม พ.ศ. 2546
 สังกัด: รถไฟดนตรี
 รูปแบบ: ซีดี, เทป เกิดช้าไป
 เปลี่ยนเป็นคนละคน
 ไปที่ชอบ
 ไม่ได้หรอก
 ไม่รู้ก็ต้องรู้
 แรงจูงใจ
 สัญญานะ
 หัวใจไม่แข็งแรง
 ให้กันได้ไหม
 อึ้งกิมกี่
# เบรกกิงเดอะแฮบิต
"เบรกกิงเดอะแฮบิต"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่ห้าจากสตูดิโออัลบั้มชุดที่สองของวง เมทีโอรา เป็นซิงเกิลที่ห้าจากอัลบั้มที่เข้าสู่อันดับ 1 ในชาร์ตบิลบอร์ด โมเดิร์นร็อกแทร็ก และเป็นซิงเกิลที่สามจากอัลบั้มที่ติดอันดับ 1 ในชาร์ตเมนสตรีมร็อกแทร็กส์ และติดอันดับที่ 20 ในชาร์ต บิลบอร์ดฮอต 100

 รายชื่อเพลง 
เพลงทั้งหมดแต่งโดย ลิงคินพาร์ก

 อันดับในชาร์ต 
Chart (2004)อันดับสูงสุดAustralian ARIA Singles Chart23Austrian Singles Chart43Dutch Top 4019France Singles Chart27German Singles Chart25Ireland Singles Chart46New Zealand RIANZ Singles Chart27Polish Singles Chart1Swiss Singles Chart56UK Singles Chart39U.S. Billboard Hot 10020U.S. Billboard Top 40 Mainstream15U.S. Billboard Hot Adult Top 40 Tracks25U.S. Billboard Mainstream Rock Tracks1U.S. Billboard Modern Rock Tracks1U.S. Billboard Year-End79

 บุคคลที่เกี่ยวข้อง 
ลิงคินพาร์ก
 เชสเตอร์ เบนนิงตัน – ร้องนำ
 ร็อบ บัวร์ดอน – กลอง
 แบรด เดลสัน – กีตาร์
 โจ ฮาห์น – เทิร์นเทเบิล, แซมพลิง
 เดฟ "ฟีนิกซ์" ฟาร์เรล – กีตาร์เบส
 ไมค์ ชิโนะดะ – คีย์บอร์ด

 หมายเหตุ 
1.สมาชิกวง ไมค์ ชิโนะดะ เริ่มแต่งเพลงนี้ก่อนที่เขาจะพบกับเชสเตอร์ เนื้อเพลงมีที่มาจากปัญหาการติดยาของเพื่อนสนิท